cyanic-selkie/wikianc huggingface dataset:
Botanikk
Botanikk i Norge
I 1863 ble Botanisk Museum opprettet med utgangspunkt i de herbariske samlingene til Mathias Blytt. Konservator ble sønnen Axel Blytt, en habil botaniker som tok opp farens livsprosjekt med sammenstilling av en norsk Flora. Med opprettelsen av Norges landbrukshøyskole på Ås i 1859 ble det rene nyttefokuset tatt sterkere opp av den nye høyere skolen, men striden om nytte-botanikken fortsatte likevel i Oslo. Axel Blytt øvet innflytelse på Charles Darwin, og lanserte en evolusjonært preget teori om at de norske plantevekstene hadde innvandret i seks gunstige klimaperioder. Han ble professor i 1880. Konkurrenten Fredrik Christian Schübeler var utdannet lege og gartner, og fikk ta opp igjen et sterkt nyttevekst-fokus ved Botanisk hage 1851–92. Da Schübeler døde i 1892 kom det rene teoretiske fokus tilbake i sentrum, selv om nytteveksthagen i Botanisk Hage bestod i lang tid.
På 1900-tallet var det likevel den florasentrerte, faglige tilnærmingen som slo igjennom. Ved Bergens Museum foretok Jens Holmboe en rekke utenlandske botaniske ekspedisjoner, før han ble heltidstilsatt for å arbeide for universitet i byen. Med botanikere som Knut Fægri og Olav Gjærevoll ble det et sterkere norsk fokus på de praktiske feltstudier, ikke minst ble fjellfloraen og den arktiske floraen viet stor interesse etter andre verdenskrig. Blant formidlerne regnes Johannes Lid som en viktig floraforfatter, med standardverket Norsk flora, som utkom første gang i 1944 og er fulgt opp med sju reviderte utgaver fram til 2005. I nyere tid er oppdraget med artsvern og -kartlegging sentralt for fagmiljøet: Artsdatabanken etter modell av den svenske ArtDatabanken skal gi en kartlegging og beskrivelse av alle dyre- og plantearter i Norge, mens rød- og svartelister føres for truede og uønskede arter.
Kulturarbeidarprisen
Kulturarbeidarprisen er en hederspris som har blitt delt ut av Hordaland fylkeskommune hvert år siden 2006. Prisen er en pengesum i tillegg til et diplom. Fram til 2009 ble det delt ut en hovedpris på 30 000 kr og to mindre priser på 10 000 kr, men fra 2009 ble det bare delt ut en pris på 50 000 kroner.
Kriteriene for å få prisen er for personer at de skal være født eller bosatt i Hordaland mens lag og foreninger må virke innen fylket. Den kulturelle aktiviteten som er grunnlaget for prisen skal også ha hatt mye å si for kulturlivet i hele eller deler av fylket.
Partido Socialista
Partido Socialista er det spanske ordet for "Sosialistpartiet" og er navnet på flere politiske partier:
Runekalender
En runekalender er en kalender med runetegn.
Runekalenderen er trolig en svensk oppfinnelse og ble brukt på 1500- og 1600-tallet, men hadde en ny periode av popularitet på slutten av 1700- og begynnelsen av 1800-tallet. Kalenderen er en form for evighetskalender med markeringer for ukedager samt de såkalte gyldentall. I noen kalendere finnes også kirkelige høytidsdager. Som symboler for ukedagene ble brukt de syv første tegnene i runealfabetet og de er gjentatt 52 ganger, hvilket gir 7x52=364 dager. Gyldentallene ble markert med runealfabetets 16 runer samt tre nyskapte runer.
Materialet som kalenderen ble tegnet på varierte, og man har funnet kalendere risset i ben og tre eller skrevet på pergament. Den eldste runekalenderen som man har funnet, «Nyköpingsstaven», er fra 1200-tallet og er risset i tre.
Şəki (distrikt)
Şəki er et distrikt (rayon) i Aserbajdsjan. Distriktets areal er 2 397 km². I 2009 hadde Şəki 170 400 innbyggere. Administrasjonssenteret ligger i byen Şəki.
Stavspiralgalakse
Stavspiralgalakser eller stangspiralgalakser er spiralgalakser som på tvers over galaksekjernen i skiveplanet har et band av stjerner. Sterke staver er med i Hubble-inndelingen. Svakere staver er mer vanlige mellom spiralgalakser, og rundt 60% av spiralgalaksene har staver. Infrarøde observasjoner, mindre sensitive støvabsorpsjon og påvirkning fra unge stjerner, indikerer at kanskje en enda større del av spiralgalaksene har staver; deriblant Melkeveien.
Dialektikk
Dialektikk er et filosofisk begrep som legger vekt på hvordan motsetninger går opp i en høyere enhet, skjemamessig i en form der en tese fører til utviklingen av en antitese og kampen mellom disse fører til en syntese, en høyere enhet som dermed blir en ny tese i en ny dialektisk prosess. Mens den idealistiske dialektikken fremfor alt er assosiert med Georg Wilhelm Friedrich Hegel, er den materialistiske versjonen først og fremst assosiert med Karl Marx.
Stavspiralgalakse
Stjernedynamikken i en galakseskive kan opprette en stav på grunn av ustabilitet. Staven kan så senere bli til en ringstruktur over tid; mange staver har selskap av ringer av stjerner.
Dialektikk
Dialektikk som filosofisk begrep har imidlertid en historie som går lenger tilbake. Hegel daterer den første uttrykte dialektiske oppfatningen til vediske skrifter fra omtrent år 1500 f.Kr. Også i den greske filosofien var dialektikken til stede. I sin doktorgradsavhandling går Marx langt i retning av å utpeke Epikur til den første materialistiske dialektikeren. Også Sokrates og Platon baserte seg mye på dialektiske prinsipper, selv om det var i en idealistisk form. Også innen buddhistisk kultur har dialektikken hatt en viss betydning.
Stavspiralgalakse
Staver kan endre den kjemiske sammensetningen til gassen i en galakse ved at strømning gjennom staven blander gass som opprinnelig lå ved forskjellige radiuser og på den måten startet med ulik kjemisk sammensetning.
Dialektikk
Hegels dialektikk
Når det gjelder filosofisk refleksjon, peker Hegel på at fornuften er noe dynamisk, en prosess. Og "sannheten" er selve denne prosessen. Man kan for eksempel ikke trekke ut forskjellige tanker fra antikken eller middelalderen, renessansen eller opplysningstiden og si at dette var riktig eller dette var feil. Derfor kan man heller ikke si at Platon tok feil, men at Aristoteles hadde rett. Men "verdensånden" utvikler seg, fornuften er progressiv. Enhver som studerer historien inngående, vil legge merke til at en tanke gjerne settes frem på grunnlag av andre tanker som er fremsatt før. Men straks en tanke fremsettes, vil den motsies av en ny tanke. Slik oppstår det spenning mellom to motsatte måter å tenke på. Men denne spenningen oppheves ved at det fremsettes en tredje tanke som tar vare på det beste i begge standpunktene. Dette kaller Hegel en dialektisk utvikling.
Morten Schakenda
Morten Schakenda (født 7. juni 1966 i Gjerdsvika på Sunnmøre, død 14. mars 2022 ) var en norsk kokk og baker.
Dialektikk
Eksempel
Eleatene hevdet at enhver forandring egentlig var umulig. De ble derfor tvunget til å benekte enhver forandring selv om de registrerte alle forandringene med sansene. Eleatene hadde fremsatt en påstand, et sånt standpunkt kalte Hegel en posisjon. Men hver gang en slik påstand fremsettes vil det dukke opp en motsatt påstand. Dette kalte Hegel en negasjon. Negasjonen til eleatenes filosofi var Heraklit, som sa at "alt flyter". Nå er det opprettet en spenning mellom to diametralt forskjellige måter å tenke på. Denne spenningen ble opphevet da Empedokles pekte på at begge hadde litt rett og litt feil. Eleatene hadde rett i at ingenting egentlig forandrer seg; de samtidig ikke hadde rett i at vi ikke kunne stole på sansene våre. Heraklit hadde rett i at vi kunne stole på sansene våre, men ikke i at alt flyter. For det var mer enn ett grunnstoff. Det var bare sammensetningen som forandret seg, ikke grunnstoffet selv. Empedokles' standpunkt, som formidlet mellom de to standpunktene, kalte Hegel negasjonenes negasjon.
Morten Schakenda
Karriere
Schakenda var opprinnelig fra Gjerdsvika på Sunnmøre.
Etter utdannelse på skoleskipet MS «Gann» arbeidet han på Ulstein Hotell. Videre var han ansatt ved Gastronomisk institutt i Stavanger i åtte år, hvorav han var leder ved instututtet i de siste to. Han debuterte på kokkelandslaget (1997). Han har arbeidet på Bagatelle, Jans Mat og Vinhus, Terra Restaurant, D'Artagnan og Holmenkollen Restaurant.
Gamlarætt
Gamlarætt er en fergekai på Færøyene som åpnet for trafikk i 1992.
Kaien ligger rett nord for Kirkjubøur på Streymoy, og fergen trafikkerer ruten over til Hestur og Sandoy. Fergetrafikken fra Gamlarætt driftes av det offentlige transportselskapet Strandfaraskip Landsins. Fra Gamlarætt er det bussforbindelse videre til og fra Tórshavn.
Morten Schakenda
Karriere
Etter tre år som lærling på Åpent Bakeri etablerte han bakeri i Lom i 2004.
Gamlarætt
Fergesambandet trafikkeres av MF «Teistin». Fergen kan ta 288 passasjerer, 33 personbiler eller 12 personbiler og 2 vogntog på en overfart.
Det er planlagt en veitunnel, Sandoyartunnilin, mellom Gamlarætt og Skopun på Sandoy. Tunnelen forventes åpnet i 2021.
Morten Schakenda
Dokumentarfilm
I 2019 hadde filmen Hel ved – Historien om Morten Schakenda premiere. Dokumentaren var regissert av Samy El Mekkaoui, og produsert av Jannicke Tolfsen.
Vindebro
Vindebro er en type bevegelig bro som kan heves (vindes) og senkes, typisk ved inngangen til et festning eller et borgtårn omgitt av en vollgrav ved hjelp av en heiseinnretning. Hensikten var å hindre fiender i å passere den. Den bevegelige delen er veldig bred, den roteres gjennom en akse horisontalt eller som hengsel For å løfte plattformen brukes kjeder festet til hjørnene overfor aksen. I hevet posisjon fungerer vindebroen som en ekstra port, på toppen av eventuelle andre porter, falldører og lignende. For at vindebroen skal være effektiv, må området over være vanskelig å passere når den er hevet, eksempelvis vollgrav fylt med vann eller stor høydeforskjell. Den historiske vindebro var i bruk som en defensiv struktur ved at den raskt kunne heves innenfra for å nekte adgang for en fiendtlig styrke.
Forsvarsverk
Festninger i europeisk middelalder ble vanligvis forsvart av en grøft eller vollgrav for å hindre tilgang fra fiender, og borgens personell kom seg over vollgraven ved hjelp av en bro av tømmer. Inngangene til festningene var alltid et svakt punkt, og gjennom historien ble det utviklet forskjellige opplegg for å beskytte dem. For å forhindre at broen ble dratt ned med kroker utenfra, ble plattformen ofte plassert i en spalte bygd inn i murveggen (se illustrasjoner).
Broen ble således heves eller senkes ved hjelp av tau eller kjetting festet til en heiseinnretning som en vinsj (mekanisk innretning med trommel for løfting eller haling av tunge gjenstander) eller et ankerspill i et kammer i porthuset over passasjen. Bare en veldig lett bro kunne heves på denne måten uten noen form for motvekt, og en eller annen form for opplegg med klaffebro var vanlig. Broen kunne strekke inn i portpassasjen utover dreiepunktet, enten over en grop slik at den indre delen kan svinge inn i (som gir en ytterligere hindring ved angrep), eller i form av motvektsbjelker som faller ned i spor i gulvet.
Hevekjedene kunne selv festes til motvekter. I noen tilfeller gir et fallgitter vekten til dem, som ved den engelske festningen Alnwick Castle i Northumberland. Fra 1300-tallet ble et opplegg med klaffebro benyttet med løftearmer over og parallelt med brodekket og hvor endene var koblet med kjettinger til løfteenden av broen; i den hevede posisjonen ville løftearmer passe inn i sporene i porthusveggen som ofte fortsatt kan sees, som ved Herstmonceux Castle i East Sussex. Inne i festningen ble løftearmene forlenget til å bære motvekter, eller kan danne sidetømmer til en kraftig port som ville ligge mot taket på portgangen når vindebroen var nede, men som ville være stengt mot portbuen når broen ble dratt opp.
I Frankrike er fungerende vindebroer bevart ved en rekke festninger, blant annet Château du Plessis-Bourré i Maine-et-Loire. I England er det fortsatt to fungerende vindebroer i vanlig bruk ved Helmingham Hall i Suffolk, som stammer fra tidlige på 1500-tallet.
Nepal under Sommer-OL 1988
Nepal under Sommer-OL 1988. Femten sportsutøvere fra Nepal deltok i fem sporter under Sommer-OL 1988 i Seoul. Det var sjette gangen som Nepal deltok i et OL, de vant ikke noen medaljer.
Utrykningsenhet
Utrykningsenhet (UEH) er betegnelsen på enheter i den norske politi- og lensmannsetaten med særskilt kompetanse til å løse potensielt farlige oppdrag i kritiske situasjoner. Det skal finnes en utrykningsenhet i hvert politidistrikt.
Utrykningsenhetene er politidistriktets spesialtrente personell for løsing av skarpe oppdrag og håndtering av andre tilsiktede, uønskede hendelser (terror og sabotasje), samt planlagte aksjoner mot kriminelle personer og miljøer som antas å være bevæpnet. UEH utgjør kompetansenivået mellom IP4 (politiets ordinære innsatspersonell) og nasjonale beredskapsressurser. Personell i UEH er godkjent som innsatspersonell kategori 3 (IP3).
I det daglige skal UEH utgjøre en del av politidistriktets døgnkontinuerlige grunnberedskap og patruljetjeneste, og være en tilgjengelig kapasitet/ressurs i distriktet gjennom beredskapsordninger og tjenesteplanlegging.
UEH skal bistå med sin operative kompetanse, regionalt og nasjonalt, ved behov.
Historikk
Politiets utrykningsenhet (UEH) ble opprettet mot slutten av den kalde krigen som et motsvar mot Sovjetunionens spesialstyrker «Spetznaz».
UEH-styrken skulle være den umiddelbare responsen mot en sovjetisk invasjon, og det første UEH-kurset ble igangsatt i juni 1986, med rundt 120 deltakere.
I dag trenes UEH først og fremst i bekjempelse av grov kriminalitet og antiterror.
Som et tiltak for å styrke grunnberedskapen i politiet etter terrorangrepet i 2011, foreslo regjeringen den 20. mars 2013 å øke antall personell i utrykningsenhetene fra 800 til 1200, ved å utdanne 200 ekstra i 2013 og ytterligere 200 i 2014.
Per 2019 fantes det rundt 1100 UEH-mannskaper i Norge, fordelt på alle politidistriktene.
Rolle
UEH skal, i tillegg til å delta i døgnkontinuerlig patruljetjeneste, kunne utføre følgende oppgaver:
Personell i UEH (IP3) trener omtrent dobbelt så mange timer i året på politioperative ferdigheter, som politiets ordinære innsatspersonell (IP4).
Innsatspersonell i enhetene har spesialfunksjoner som skarpskyttere, livvakter og sanitetspersonell.
Seleksjon
Søkere til UEH må dokumentere følgende krav:
Utdanning:
Søkere som ikke tilfredsstiller de formelle kravene må dokumentere følgende:
Kvalifiserte kandidater sendes så på et tre ukers intensivt kurs, som kvalifiserer dem til å bli IP3-godkjent.
Utstyr
UEH disponerer mye av det samme utstyret som politiets ordinære innsatspersonell, i tillegg til skarpskytterrifler og spesialkjøretøy.
Angel Somov
Angel Somov (født 29. august 1990) er en østerriksk bobkjører. Han representerte landet sitt under Vinter-OL 2014 i Sotsji, der han ble nummer 21 i firer-bob.
Alfred-Henri-Marie Baudrillart
Alfred-Henri-Marie Baudrillart (født 6. januar 1859 i Paris i Frankrike, død 19. mai 1942 i Paris) var en av Den katolske kirkes kardinaler og generalvikar i Paris.
Bakgrunn
Han vokste opp i latinerkvarteret, der han gikk på École Bossuet fra 1868 og senere Collège Louis le Grand.
Jarmyra
Jarmyra er et rekreasjonsområde, en gresslette og en idrettsplass på Jar i Bærum.
Alfred-Henri-Marie Baudrillart
Geistlig løpebane
I 1876 bestemte han seg for det kirkelige liv. Han studerte ved Institut Catholique de Paris fra 1878 til 1881.
Jarmyra
Området ved Tjernsrudtjernet på Jarmyra har mangroveskog, og rundt 30 forskjellige hekkende fuglearter har tiholdssted der.
Alfred-Henri-Marie Baudrillart
Geistlig løpebane
Baudrillart trådte i 1890 inn i Oratoriekongregasjonen og studerte filosofi og katolsk teologi i Paris. Han ble presteviet i 1893 og underviste deretter ved Institut Catholique de Paris. Fra 1907 til 1942 var han rektor ved universitetet.
Jarmyra
Jarmyras Venner er en forening etablert i 1996 med sikte på å bevare Jarmyra og Tjernsrudtjernet som natur- og friluftsareal.
Alfred-Henri-Marie Baudrillart
Geistlig løpebane
I 1918 ble han valgt til medlem av Académie française
Hjelpebiskop i Paris
I 1921 utnevnte pave Benedikt XV ham til titulærbiskop av Hemeria og hjelpebiskop i Paris. Han ble utnevnt av Pius XI til pavelig tronassistent i 1925 og til titulærerkebiskop av Melitene i 1928.
Kardinal
Han ble kreert til kardinalprest i 1935 av pave Pius XI, med tittelkirken San Bernardo alle Terme.
Baudrillart deltok på konklavet 1939 som valgte pave Pius XII.
Han er begravet i kapellet Des Carmes i Paris.
Episkopalgenealogi
Hans episkopalgenealogi er:
Isolasjon
Isolasjon kan sikte til:
Chow mein
Chow mein er en nudel rett innen det kinesisk-amerikanske kjøkken i USA. Derfra har retten spredt seg til mange andre land, blant annet tilbake til Hongkong.
Retten stammer fra Kina, og lignende retter er kjent for eksempel under samlebetegnelsen chao mian i det kinesiske kjøkken.
Det var de første grupper av kinesere som kom til USAs vestkyst, folk fra Taishan i den sørkinesiske provinsen Guangdong, som bragte med seg og utviklet retten der. Man kan spore en matrett ved navn chāu-mèing tilbake til 1903 der til lands.
Malaysia under Sommer-OL 1988
Malaysia under Sommer-OL 1988. Ni sportsutøvere fra Malaysia deltok i fem sporter under Sommer-OL 1988 i Seoul. De vant ikke noen medaljer.
Norske fylkeskulturpriser
Norske fylkeskulturpriser er kulturpriser delt ut av de respektive norske fylkene. Fylkeskulturprisen har i de fleste fylker vært en pengepremie på mellom 30,000 og 100,000 norske kroner, i tillegg til et kunstverk i en del fylker.
Historikk
Den første fylkeskulturprisen som ble delt ut var til Francis Bull i Oslo i 1966. Fremtredende personer/grupper som har fått en slik pris er blant annet DumDum Boys, Liv Ullmann, Erlend Loe, Anne-Cath. Vestly, Wenche Foss, Thor Hushovd, Morten Gamst Pedersen, Sigurd Rushfeldt, Ole Ivars, Knut Ødegård, Frode Estil, Åge Aleksandersen, Lillebjørn Nilsen og Jahn Teigen.
Cigarette
«Cigarette» er en sang av det norske rockebandet BigBang, utgitt som digital single 22. desember 2010. Låta var med i den norske storfilmen «Tomme Tønner 2», som hadde norsk kinopremiere 7. januar 2011. Låta er også tredje sporet på bandets åttende studioalbum Epic Scrap Metal, som ble utgitt 4. mars 2011. Sangen er skrevet av bandets vokalist, gitarist og låtskriver Øystein Greni.
Skråbjelke
Skråbjelke er en grafisk figur som er mye brukt i våpenskjold allerede fra middelalderen og i alle europeiske land. Skråbjelken er en type heroldsfigur i heraldisk språkbruk.
Skråbjelken er formet som et bredt bånd som går på skrå fra skjoldets ene øvre hjørne til nedre hjørne på motsatt side av skjoldet. Hvis skråbjelken går fra øvre høyre hjørne, sett fra tilskuerens side, kalles den i blasoneringer for en venstre skråbjelke. (Retningene høyre og venstre er i blasoneringer motsatt av hva tilskueren ser. Tanken er at våpenet blir beskrevet av den som bærer det.)
En skråbjelke som ikke berører skjoldets sidekanter, blir kalt for svevende skråbjelke.
Samux (distrikt)
Samux er et distrikt (rayon) i Aserbajdsjan. Distriktets areal er 1 210 km². I 2009 hadde Samux 53 400 innbyggere. Administrasjonssenteret ligger i byen Samux.
Skråbjelke
thumb|Skråbjelker dannet av bølgesnitt i [[Hurums kommunevåpen]]
Dersom en skråbjelke er smal og tynn, blir den kalt for en streng, bl.a. i Nittedals kommunevåpen fra 1987. Nittedal har to skråstilte strenger ved siden av hverandre og de blir i blasoneringen betegnet som en tvillingstreng. Modum kommunes våpen har en skråstilt trillingstreng dannet ved bølgesnitt.
Sidekantene til en skråbjelke kan være formet som forskjellige snitt. Skråbjelken kan dermed bli bølgeformet, ha spisser eller andre former, f.eks. Saudas kommunevåpen fra 1976 som har "en trillingstreng med bredtannet snitt".
Skråbjelken kan være fulgt av mindre figurer over og under skråbjelken. Det kan også være lagt småfigurer inne på skråbjelken, så som i slektsvåpen for Kløcker og Knoff.
Litteratur
Andre land
Carlos Quintero
Carlos Quintero er navnet til flere personer:
Şəmkir (distrikt)
Şəmkir er et distrikt (rayon) i Aserbajdsjan. Distriktets areal er 1 660 km². I 2009 hadde Şəmkir 190 400 innbyggere. Administrasjonssenteret ligger i byen Şəmkir.
Dan Olweus
Dan Åke Olweus (født 18. april 1931 i Nässjö i Kalmar län i Sverige, død 20. september 2020 i Bærum) var en svensk-norsk psykolog og professor i personlighetspsykologi ved Universitetet i Bergen.
Olweus var en sentral forsker innenfor emnet mobbing, og gjorde et stort arbeid for å klarlegge hvem som mobbes, hvem som mobber og hvordan mobbing kan stoppes. Han kalles gjerne «mobbeforskningens gudfar».
Liv og virke
Han var utdannet fil.mag. ved Stockholms högskola i 1954 og fil.lic. fra Stockholms universitet i 1961. Han var fra 1962 rektor ved Ericastiftelsen i Stockholm, landets eneste institutt for utdanning av kliniske barnepsykologer. Olweus tok i 1969 doktorgraden ved Umeå universitet, og tiltrådte samme år et professorat i Bergen. Doktoravhandlingen hans handlet om aggresjon hos unge gutter. Olweus så mobbingen i sammenheng med aggresjonen han hadde forsket på. Han var ikke selv blitt mobbet, men hadde aldri glemt hvordan en gutt i nabolaget ble ille plaget fordi han kom fra en annen del av Sverige.
I 1970 startet han prosjektet som gjerne regnes som verdens første vitenskapelige undersøkelse av mobbing. I 1987 tilbrakte han et forskerår ved Center for Advanced Study in the Behavioral Sciences (CASBS) i Stanford i USA. Etter å ha avsluttet sitt professorat i 1996, ledet han Olweus-gruppen mot mobbing ved HEMIL-senteret frem til 2010. Olweus mottok en rekke internasjonale priser for sin forskninge. Mobbing i skolen er oversatt til over tyve språk, og forebyggingen er kjent som blant annet Olweus Bullying Prevention Program (OBPP).
I 1996 protesterte Olweus mot justisdepartementets anvendelse av elevmekling mot mobbing. Over 40 norske skoler tok i bruk metoden, etter at departementet i 1995 lanserte mekling som verktøy mot trusler og vold blant elever. Olweus påpekte at konfliktløsning forutsetter at partene er jevnbyrdige, men «mobbing er ingen konflikt, men derimot et overgrep». Olweus analyserte internasjonale undersøkelser uten å finne noen positiv effekt av konfliktløsningsprogrammer. Han påpekte at konfliktløsning fremstilte mobbing som manglende kommunikasjon, slik at mobberne fritas for skyld, mens mobbeofferet påføres nye nederlag. Mekleren skal lytte uten å ta stilling, heller ikke foreslå løsninger. Han mente at det tvert om er viktig at skolen tydelig tar avstand fra mobbingen og sørger for at den tar slutt.
I 2013 var Olweus tilknyttet Regionalt Kunnskapssenter for barn og unge i Bergen. Olweus var bekymret over at digital mobbing tok ressurser vekk fra arbeidet mot tradisjonell mobbing, som han mente utgjorde hovedproblemet i norsk skole.
Olweus var far til medisinprofessor Johanna Olweus (født 1965). Han var også pianist og vant solistpris på jazzscenen Nalen som 17-åring. Han deltok på tidlige Nattjazz med Halvorsen/Olweus Quartet, også kalt «Halveus», der Halvor Halvorsen spilte trombone. Han ga i 2006 ut jazzplaten Dan Olweus and friends play jazz standards med Terje Gewelt på bass, Espen Rud på trommer og Nils Jansen på saksofon.
Animagus
Animagus er et fiktivt uttrykk brukt i Harry Potter-bøkene om en heks eller trollmann som har lært å forvandle seg selv til et dyr uten en tryllestav.
Med en tryllestav kalles dette transfigurasjon. – Det blir vist blant annet av Barty C. jr. når han har brukt poliksir og forvandlet seg til A. madeye Moddy i bok nr 4 på Draco. Peter Pittelpytt ( Peter pettigrew) bruker dette på seg selv for å skjule at han ennå lever etter han svek sine venner; Harrys foreldre og solgte dem til Lord Voldermort.
Animager-magi er i bøkene et veldig komplisert emne innen magi, og det er ikke så mange som klarer å lære seg det. Det er kun syv registrerte animaguser.
Det er usikkert hvilket dyr man blir med animagi, men det er hovedsakelig personlighet og utseende som bestemmer resultatet.
I Harry Potter og Føniksordenen presset Hermine Grang Rita Slita til å skrive en artikkel om Harry; Gratis og uten intervjups, om Rita ikke gjorde det ville Hermine fortelle til Aftenprofeten at Rita var en uregistert animagus (en bille) og det var slik hun fikk all informasjonen til sine intervjuer.
Andre kjente animagere fra bøkene er:
Jacob, Sirius og Ormsvans ville bli animager for å kunne holde Lupus med selskap når han ved hver fullmåne ble varulv, fordi når de var dyr var ikke varulvbitt skadelig for dem. Disse tre var uregistrerte animagere og selv ikke Albus Humlesnurr visste om at de var animager før våren 1994, da Sirius selv fortalte ham det.
Da Sirius satt i Azkaban, det beryktede trollmansfengselet, forvandlet han seg til en hund, og etter som dyr føler mindre enn mennesker, fikk ikke desperantene full virkning på ham. Siden desperanter heller ikke kan kjenne dyrs følelser på samme måte som menneskers var det også lettere å rømme som hund, noe han gjorde i Harry Potter og Fangen fra Azkaban. Han krøp ut, og svømte fra øyen Azkaban lå på og i land.
Se også
Metamorf-magus
Svět Harryho Pottera Magi i Harry Potter-universet Magic in Harry Potter Univers de Harry Potter Glossario di Harry Potter Animagus Harry Potter -sarjan käsitteet Magi i Harry Potter
Gjæsingen
Gjæsingen ligger i det største sammenhengende havområdet som er fredet som naturreservat i Norge; Froan naturreservat og landskapsvernområde. Det er begrensninger i den frie ferdsel på land i enkelte tider av året. Det er betydelig tilflytning til Gjæsingen i sommerhalvåret.
Det er daglig båtforbindelse til Dyrøy på Frøya, og videre korrespondanse til Trondheim og Kristiansund.
Fylkesvei 3688
Frem til 2019 hadde veien betegnelsen fylkesvei 76 (Aust-Agder).
Nordåsvannet
Nordåsvannet (eller -vatnet) er til tross for navnet en fjordarm på ca. 5 km² og to mil strandlinje i bydelene Fana, Fyllingsdalen og Ytrebygda i Bergen kommune, forbundet med Grimstadfjorden og videre til Raunefjorden. Innløpet gjennom Nordåsstraumen ved Straume er trangt, bestående av to kanaler, smaleste bredde i løpet lengst nord (løpet til venstre sett utenfra Nordåsvannet), som er løpet man kan gå i med større båter; er 10,8m. Lengde er 30–40 m og det er ca. 3 m dybde, så betegnelsen poll er passende. Til fjordsystemet hører også Sælevatnet, som er forbundet med kanalen Sælenelva, slik at tidevannet også innvirker på dette vannet.
Vannet
Fjorden har tilsig av ferskvann fra tre større elver og flere små bekker, med Nesttunvassdraget som det viktigste. Nedbørsfeltet er ca. 86 km², hvorav ca. 12 km² er via Sælevatnet. Relativt stort tilskudd av ferskvann og det trange innløpet gir fjordvannet et lavt saltinnhold, fra 3–10 ‰ (vår og høst) til 21–27 ‰ (sommer og vinter) i overflatevannet, stigende fra 26 til 31 ‰ mellom 10 til 40 m dybde.
Nordåsvannet består av to deler med en 12 m dyp grunne i mellom. Det ytre og største bassenget har dybder ned til 54 m, mens det indre er opptil 88 m dypt. Der er fisk å få, men mange betrakter sjømat derfra med skepsis. Nesttunelva renner ut ved Hopsfossen, og nedenfor fossen står sjøørret og laks, på sensommer og høst, som ikke kommer videre. Makrell fra august til januar, lyr og torsk hele året. Mye sei og småsei på ettersommeren. Stor hvitting er populær blant isfiskere. Sild ved påsketider. Brisling later til å oppholde seg i Nordåsvannet hele året. Det er brukbart fiske etter de fleste saltvannsarter i den kraftige tidevannsstrømmen ved Straume bro. Adgangen til fisket er imidlertid vanskeliggjort av store veiutbygginger.
Det ble fisket villaks i Sælenelven på 1950-tallet, og det finnes kanskje 40-50 gytefisk tilbake i Nordåsvannet, hvorav 24 i Apeltunelven. Fjøsangerelven er helt under bakken, mens Sælenelven er 70 % under bakken, og Nesttunvassdraget er ikke lenge gyteområde pga demningen av Hopsfossen, der laks stanger for å komme opp i fossen.
Landemerker
Av kjente landemerker langs vannet kan nevnes Gamlehaugen, Troldhaugen, Sophies Minde, Villa Konow, Fjøsanger hovedgård, Skjoldabukta, Bergens Roklub, Fana Roklubb, Breiviken og badeplassen Kyrkjetangen.
Arkipelet
Seks øyer og holmer utgjør et arkipel: Marmorøyen, Ormøyna, Bønesholmen, Ulvøyna, Flatøyna, Storhusholmen og Ternholmen. På Marmorøyen er det brutt hvit og rosa marmor. Da Norge og Grønland kolliderte for 450 millioner år siden, ble kalkskall fra sjødyr presset sammen og omdannet til marmor som ble brukt ved byggingen av Christiansborg slott, Marmorkirken og Marmorbroen i København. I 1702 åpnet Peder Montagne Lillienschiold et marmorbrudd, først i Sunnhordland med Mosterhamn som viktigste område. Det ble gitt tollfrihet for utførsel av marmor, og fritak for militærtjeneste for «mestere» og «drenge» i arbeid ved steinbruddene. Men danskekongen sikret seg forkjøpsrett til steinen: «...om Vi det til Vores Tieneste kunde behøve.» Privilegiene ble jevnlig stadfestet og gjort gjeldende for Lilienschiolds arvinger. Men marmor fikk ikke brytes på noens eiendom uten at skaden skulle erstattes, og almuen beholdt retten til å bryte «gråstein», veistein og kalkstein. I forlengelse av forekomsten på Marmorøyna fantes det marmor like innenfor i Krossdalen mellom bydelene Paradis og Storetveit. Her ble det tatt ut to søyler til slottet i Oslo uten at man har klart å finne dem igjen i bygningen. I Paradisleitet bak «hesteskobygget» i Paradiskrysset er det fremdeles godt synlige striper av marmor i bergveggen.
På Marmorøyen har man funnet i alt syv ulike orkidéarter, deriblant den sjeldne fuglereir-orkidéen. Marmorbruddet var i drift frem til 1855, og er i dag et viktig kulturminne. Her vokser sjelden kalkfuruskog, ispedd planter som er sjeldne i Bergen. I vest vokser en sammenhengende, inngrepsfri kystfuruskog med trær eldre enn 220 år.
Bergen kommune utreder arkipelet for utnyttelse til rekreasjonsområde, enda området er sårbart for inngrep. Ormøyna har gammel skog der hønsehauk hekker. Videre har øyen innslag av edelløvskog og rik sumpskog med flere orkidéarter, som er gode indikatorarter på naturtilstand. Skulle Bergen kommune bygge bro hit fra fastlandet, tilsvarende det som kan bli besluttet for Bønesholmen, ødelegges edelløvskog og bløt sjøbunn i sundet der ærfugl beiter. Bønesholmen huser ingen sjeldne arter, men bidrar til Nordåsvannets naturmangfold og et sammenhengende miljø. Som Ormøyna er den nærmest inngrepsfri, slik at skog og vegetasjon er intakt. Det finnes derfor en rekke fuglearter som hekker på bakken. Disse vil forsvinne dersom rotter, katter og rever kan ta seg dit ved hjelp av en bro. Det hekker makrellterner på skjæret ved Bønesholmen, en sterkt truet rødlisteart. Et havørnpar har også vært innom.
Stange kirke
Stange kirke er en langkirke fra 1250 i Stange kommune, Innlandet fylke. Kirken ligger administrativt under Hamar bispedømme og Stange prestegjeld.
Mat (elv)
Omtrent 10 km etter at elven har passert byen Burrel renner den ut i et stort reservoar (Liqeni i Ulzës – «Ulzësjøen»), og senere gjennom et mindre reservoar (Liqeni i Shkopetit – «Shkopetsjøen»). Den største av disse ble bygd i 1957 av sovjetiske ingeniører og ble det første større vannverket i Albania. Etter at elva har passert disse reservoarene danner den et smalt gjel gjennom fjellrekken som ligger mellom Mat-distriktet og slettene ute ved kysten. På den andre siden møter den sin viktigste sideelv, Fan. Etter en total lengde på 115 km renner Mat ut i Drinbukta i Adriaterhavet mellom byene Lezhë og Laç.
Stange kirke
Kirken er en av Norges eldste middelalderkirker, og omtales allerede i 1225 i Håkon Håkonssons saga. Stange, som da het Skaun, ble beskrevet som «ei stor bygd med mange kirker og store garder». Kirken er ved siden av Ringsaker kirke den fornemste middelalderkirke på Hedemarken. Det nåværende kirkebygget er antatt oppført omkring 1250 eller rett før, og det er funnet fundamenter av enda eldre bygg under kirkeskipet, rester av et gammelt alter og takmaling. Kirken har en veksling mellom romanske og gotiske stilformer, og glassmalerier av Gabriel Kielland fra 1928. Harriet Backers bilder «Altergang i Stange kirke» og «Barnedåp i Stange kirke» har bidratt til kirkens ry. Kirken har 400 sitteplasser.
Mat (elv)
Elva fører 103 m³/s, noe som gjør elva til den tredje største elva i Albania i henhold til vannføring, og den vokser seg særlig stor etter perioder med nedbør. Dette har også ført til flom på lavslettene. Etter at reservoarene ble bygd har man i større grad begrenset flommene.
Stange kirke
Historie
Arkeologiske utgravninger i 1986, foretatt under ledelse av arkeologen Dagfinn Skre, avdekket at det har stått en eldre steinkirke på stedet. Det ble også avdekket enda eldre graver, noe som tyder på at det har vært kirkeplass også før kirken ble bygget.
Mat (elv)
I 1927 ble den 480 meter lange Zogubrua reist over elva. Brua ble bygd av tyske og sveitsiske ingeniører og ble en av de største byggverkene i Albania. Den ble av den grunn oppkalt etter kongen Ahmet Zogu, som regjerte landet på denne tiden. Det tok 50 år før neste bro ble bygd, og derfor ble Zogubrua stort sett kun kalt for «Matbrua». I senere tid har man rustet motorvegen som krysser Albania på langs og da ble en tredje bro på 650 meter bygd over elva.
Stange kirke
Historie
Stange kirke har trolig hatt like stor betydning for pilegrimsferdselen som Ringsaker kirke, både den landbaserte såvel den sjøbaserte ferdselen. Begge kirkene er viktige og påkostede bygninger med sentral plassering i forhold til de viktige ferdselsårene.
I 1703 ble det bygget en utvidelse mot nord, kalt «Nykirken». Kirken ble skadet av en brann i 1620, og tak, tårn og inventar er fra etter brannen. Sakristiet er bygget i 1703. Altertavlen er fra 1652, kirkeklokkene er fra 1623 og 1751.
Mat (elv)
I antikken var elva kjent som Mathis.
Stange kirke
Malerier
Stange kirke er skildret i Harriet Backers malerier «Barnedåp» og «Altergang». Da hun malte sine kirkemotiver i 1899–1903, bodde hun på prestegården hos prosten Kielland, bror av hennes venn og kollega Kitty Kielland.
Christine M. Jacobsen
Christine Margrethe Jacobsen (født 23. august 1971) er en norsk professor i sosialantropologi og senterleder ved Senter for kvinne- og kjønnsforskning ved Universitetet i Bergen. Jacobsen var leder for International migration and ethnic relations v/UiB 2010 - 2011.
Puerto Rico under Sommer-OL 1988
Puerto Rico under Sommer-OL 1988. Førtisju sportsutøvere, førtifire menn og tre kvinner fra Puerto Rico deltok i tolv grener under Sommer-OL 1988 i Seoul. De vant ingen medaljer.
Stefan Withalm
Stefan Withalm (født 29. mars 1983) er en østerriksk bobkjører. Han representerte landet sitt under Vinter-OL 2014 i Sotsji, der han ble nummer 21 i firer-bob.
Stange kirke
Malerier
Kirken har glassmalerier av Gabriel Kielland, og ble også valgt til kommunens tusenårssted.
HTC Apache
HTC Apache er en Windows Mobile-basert mobiltelefon (smartphone) som ble produsert av HTC. Den ble lansert i oktober 2005.
Den er også solgt som Sprint PPC-6700 og Verizon Wireless XV6700, og ble erstattet av HTC Titan (HTC Mogul) i 2007.
Ymefeltet
Ymefeltet (blokk 9/2 og 9/5) er et oljefelt som ligger i den sørøstre delen av Nordsjøen, 110 km sørvest for Egersund. Produksjonsstart var 27. februar 1996, og 7,9 millioner Sm³ olje ble utvunnet før feltet stengte ned 17. april 2001.
Ymefeltet ble vedtatt gjenåpnet i 2007, men dette prosjektet ble skrinlagt i 2012. Dette ble karakterisert som et av de største skandaleprosjektene noen gang i Norge, med en kostnad på prosjektet før skrinlegging på 14 milliarder kroner.
Første utbygging - Statoils produksjon i perioden 1996–2001
Feltet har tidligere vært bygget ut og drevet av rettighetshaverne i utvinningstillatelse 114. Utvinningstillatelse 114 ble tildelt 23. august 1985, med Statoil som operatør. Plan for utbygging og drift for Yme ble godkjent 6. januar 1995 og produksjonen startet 27. februar 1996. Yme ble nedstengt 17. april 2001. Utvinningstillatelse 114 ble i sin helhet tilbakelevert 31. desember 2001. Yme var tidligere bygget ut med den oppjekkbare bore- og produksjonsplattformen «Mærsk Giant», lagerskipet «Polysaga» og to havbunnsrammer for tre og én brønn.
Maribel Vinson
Maribel Yerxa Vinson-Owen (født 12. oktober 1911, død 15. februar 1961) var en amerikansk kunstløper som deltok i de olympiske vinterleker 1928 i St. Moritz, 1932 i Lake Placid og 1936 i Garmisch-Partenkirchen.
Ymefeltet
Første utbygging - Statoils produksjon i perioden 1996–2001
Plattformen og lagerskipet var knyttet sammen med en fleksibel eksportrørledning og koblet til skipet med en STL-bøye. De to havbunnsanleggene var knyttet sammen med fleksible rørledninger og forbundet med «Mærsk Giant» med to produksjonsrørledninger. Totalt ble det utvunnet 7,9 MSm3 olje fra Yme i den tidligere driftsperioden. Det tilsvarerer en utvinningsgrad på 15 %. Totalt ble det boret 19 brønner eller brønnbaner på Yme mellom 1987 og 2000: to undersøkelsesbrønner, fem letebrønner som senere ble reklassifisert til utvinningsbrønner og 12 utvinningsbrønner.
Maribel Vinson
Vinson vant en olympisk bronsemedalje i kunstløp under Vinter-OL 1932 i Lake Placid. Hun kom på tredjeplass i single for damer, bak Sonja Henie fra Norge og østerrikske Fritzi Burger.
Ymefeltet
Andre utbygging - Talismans utbygging 2007-2012
Yme ligger i utvinningstillatelse 316, som ble tildelt 18. juni 2004 (18. konsesjonsrunde). Utvinningstillatelsen omfatter blokkene 9/2, 9/3, del av 9/5, 9/6 og 10/4. Rettighetshaverne i utvinningstillatelse 316 var: Talisman Energy Norge AS 70,0 % (operatør), Revus Energy ASA 20,0 % og Pertra ASA 10,0 %.
Ymefeltet ble vedtatt gjenåpnet 9. januar 2007 av ​Olje- og energidepartementet, og ble forsøkt bygd ut med en oppjekkbar produksjonsenhet (MOPUSTOR). Den oppjekkbar plattformen skulle plasseres på en lagertank på havbunnen på prospektet Yme Gamma, og med en undervannsinstallasjon på Yme Beta, 12 km unna. Ymefeltet ble i 2007 vurdert å inneholde 10,5 MSm³ olje. Produksjonen fra Yme ble planlagt startet opp i 2013.
Yme er det første oljefeltet på norsk sokkel som ble forsøkt utbygget på ny etter at utvinningen har vært avsluttet.
Utbyggingsløsning
Yme skulle ha en oppjekkbar plattform (MOPU) som skulle plasseres på en lagertank på havbunnen, samt oljerør og en lastebøye. Utbyggingsløsningen er den sveitsisk-nederlandske Single Buoy Moorings (SBM) MOPU-løsningen. Løsningen på Yme skulle i hovedsak være lik det danske Sirifeltet (utbygd av Statoil og senere overtatt av DONG).
Brønnene skulle bores med den oppjekkbare plattformen «Mærsk Giant». Etter endt boring vil «Mærsk Giant» forlate feltet.
Brønnstrømmen av olje, gass og vann blir separert ombord på plattformen. Oljen lagres midlertidig i lagertanken på havbunnen før den transporteres videre til land med tankskip.
Utbyggining er med undervanns brønnrammer som knyttes til rørledninger som går til plattformen, der brønnstrømmen blandes.
Strømforsyning
Strømkabel fra land har vært vurdert som et alternativ til kraftproduksjon på innretning. Det framkom at strøm fra land sannsynligvis ikke ville være tilgjengelig til planlagt oppstart, og kraftproduksjon på innretning ble dermed valgt. Det er imidlertid begrenset med gass i reservoaret og denne gassen kan være mer hensiktsmessig å injisere i reservoar for å opprettholde produksjon. Det var planlagt oppstart av en studie for ytterligere å utrede mulighetene med strøm fra land.
Naturforholdene
Plattformen skulle plasseres på 93 meter vanndyp. Plattformen var dimensjonert for samtidig hundreårsvind og hundreårs signifikant bølgehøyde.
Konstruksjoner
Den oppjekkbare plattformen består av tre 100 meter lange rør med diameter på 3,5 meter, som forbinder lagertanken med dekket.
Laveste del av dekket på Yme er 24,5 m over havflaten (LAT). Hoveddekket vil være 31,2 m over havflaten.
Den skal ha en dekksvekt på 7600 tonn under bruk.
Konstruksjonene er laget etter regelverk fra Sjøfartsdirektoratet og Det Norske Veritas.
Oljetanken
Lagertanken er fylt med 25 000 tonn ballast. Tanken skal kunne inneholde 48 000 m³ olje. Plattformen vil ha mange likhetstrekk med betongplattformer av Condeep type som har vært bygget i Norge tidligere. Det er en tank av stål laget med flere kamre som står i forbindelse med hverandre. Tanken er alltid væskefylt og vil kun utsettes for differensialtrykk mellom vannet og olje.
Lagringsenheten skal fungere som fundament for den produserende oppjekkbare plattformen. Tanken er åpen mot sjø, slik at når olje fylles på vil sjøvann fra tanken gå ut til omgivelsene. Det er en buffersone med sjøvann slik at sjøvann som har vært i direkte kontakt med olje ikke slippes ut til sjø. Vannet som slippes ut til sjø går gjennom et kammer som fungerer som separator. Sjøvann til bruk på plattformen hentes også i bufferkammeret og brukes til kjøling og injeksjon. Slik blir nettostrømmen inn større enn ut til sjø.
Brønner og reservoarene
Produksjonsbrønnene bores med oljebasert boreslam. For noen brønner skal borekakset transporteres til land. Oljeholdig borekaks fra de øvrige brønnene skal reinjiseret.
Nødvendig brønnintervensjon vil kunne utføres med en hydraulisk brønnoverhalingsenhet fra dekket på plattformen.
Prosess- og sikkerhetssystemer
Hovedoppgavene til prosessanlegget påplattformen er å separarere brønnstrømmen i to trinn og stabilisere oljen, videre kompresjon av injeksjons- og løftegass, behandling av produsert vann og vanninjeksjon.
Produsert vann skal avgasses og renses i hydrosykloner. Alt produsert vann skal reinjiseres for trykkstøtte. Deretter blir vann og gass reinjisert i reservoaret for å holde trykket oppe og dermed å øke oljeproduksjonen. Oljen lagres midlertidig i lagertanken på havbunnen før den transporteres videre til land med tankskip.
Produksjonssystemene på havbunnen
Undervannsanlegget på Yme ligger 12 km fra Yme-plattformen. Det knyttes til plattformen ved hjelp av en 10 tommers produksjonsrørledning, en 6 tommers vanninjeksjonsrørledning og en 4 tommers service-rørledning.
Rørledningene er i samme trasé som rørene fra den opprinnelig Yme-utbygging.
Driftsorganisasjonen
Driftsorganisasjonen offshore vil bestå av en grunnbemanning på 31 personer som inkluderer leverandører. Det første året vil en ha behov for noen flere personer. Støttefunksjonene i Stavanger vil samordnes med Gydafeltet.
Problemer i prosjektet
Plattformeieren SBM meldte 20. desember 2012 at de forventer en skrinleggelse av Yme-prosjektet på grunn av alle problemene. Det er ikke mulig å gjennomføre prosjektet slikt tidligere prosjektert, og Yme-plattformen blir derfor tauet inn til land for opphugging.
Årsakene som er spekulert i å forårsake problemene er mellom annet:
Yme-plattformen er pr. januar 2013 forlatt, og det er ingen personer ombord. 140 mann ble beordret hasteevakuert fra plattformen av Talisman, etter at en ROV (Undervanns fartøy) oppdaget gap i betongfyllingen mellom stålbena og sylindrene på havbunnen. Det er plassert et rødt lys på toppen som blir drevet av et solcellepanel. Resten av anlegget er dødt, det er ingen andre systemer i drift. Et stand-by fartøy er plassert utenfor for å holde vakt av plattformen i påvente av fjerning.
Den norske stat er ikke direkte involvert i investeringen, men gjennom sin høye beskating av oljeinntekter (78%), vil også oljeselskapene kunne trekke fra tilsvarende beløp av tapene. Skandalen ble først sagt til å kunne koste det norske samfunnet opp mot 40 milliarder kroner, som er tapte skatteintekter fra den antatte verdien på Yme-oljen på 60milliarder. . Beregninger basert på det reelle tapet for oljeselskapet gjør at de får får beholde rundt 8 milliarder av andre inntekter på grunn av skattefradraget på investeringen. I mars 2012 ble det kjent at Yme skrotes.
Skroting
22. august 2016 ble dekket på Yme løftet av understellet og transportert til Lutelandet for opphogging.
Fjerningen ble utført av skipet «Pioneering Spirit». Under fjerningen av dekket på kolliderte Pioneer Spirit med plattformen. Stigerørscaissonen, med borerørene ble bøyd ut om lag 3m. Det ble i ettertid ikke funnet skader.
Læring
Oljedirektoratet konkluderte i 2013 med at de viktigste lærdommene er knyttet til de beslutningene som ble foretatt i den tidlige fasen av prosjektet. Prosjektet kom skjevt ut fra starten og brukte resten av tiden til å forsøke å redde seg inn igjen. Noen av de viktigste lærdommene var: 1. Mer arbeid i tidlig fase av prosjektet. Ha et internt system for å sikre modning og kvalitet fram mot endelig prosjektsanksjonering. 2. Unngå kontraktsformen EPCIC–leie. Det hadde vært bedre om operatøren var eier av innretningen under bygging. Etter ferdigstillelse kunne den da eventuelt selges for deretter å leies i driftsfasen. 3. Bruk kontrakten for det den er verdt i prosjektgjennomføringen. Sett standarden tidlig i prosjektet med hensyn på å sikre leveranser i henhold til det som er kontraktfestet. 4. Ha et langt større prosjektoppfølgingsfokus. Sikre egen kompetanse på norsk regelverk i tillegg til prosjektoppfølgingserfaring og -kapasitet.
Tredje utbygging med Repsol 2017-
Repsol leverte 19. desember 2017 sine planer for en ny utbygging av Yme-feltet.
Feltet planlegges utviklet ved bruk av eksisterende innretninger som ble installert på feltet i forbindelse med forrige utbygging i 2007. Produksjon planlegges fra den oppjekkbare platformen Mærsk Inspirer.
Rettighetshaverne ved den nye utbyggingen er:
Sandane Turn og Idrettslag
Sandane Turn og Idrettslag (STIL) (stiftet 1900) er en fleridrettsklubb på Sandane i Gloppen kommune, Sogn og Fjordane.
STIL organiserer flere idretter med fotball, håndball, turn, friidrett som de største idrettene. I tillegg har laget en barneidrettsgruppe, en racketgruppe (tennis og badminton) og en trim- og merkegruppe. Laget har ca 900 medlemmer.
Historie
Sandane Turn og Idrettslag ble stiftet i 1900. Presten Reiel Nybø var sentral i dette arbeidet. Han var også medvirkende til at Nordfjord Idrætsforbund også ble stiftet dette året. Nordfjord Idrætsforbund stod bak årlige regionale arrangement, et skirenn om vinteren og et friidrettsstevne på høsten. Nybø var leder for lagets turngruppe de første årene, mens redaktøren av bladet «Nordfjord», Hans Thorsen, ble STILs første formann og satt i årene 1900-1904.
Bukta Idrettslag ble stiftet i 1901, men ble senere avviklet og utøverne gikk til STIL. Indre Gloppen Idrettslag ble stiftet i 1904, men ble avviklet etter 20 år da laget slo seg sammen med STIL i 1924. Sandane fotball-lag ble stiftet i 1922 og brukte Utstillingsplassen på Øyrane på Austrheim, vest for Sandane, som hjemmearena. Etter sju år, i 1929, gikk laget inn i STIL.
I 1922 ble Sandane fotball-lag stiftet. Laget spilte sine hjemmekamper på utstillingsplassen på Øyrane, vest for Sandane sentrum. I 1929 gikk laget inn i STIL.